text: Mong munu tey vera sum ofta seta sær hendan spurning: Fær landið ongantíð nokk? Vit eru mong ið undrast yvir hvussu tað ber til at flestu politikarar og embætisfólk eftir øllum at døma meta seg at eiga óavmarkaðan rætt til okkara skattapengar—fólksins ogn. Hví mugu og skulu hesir politikarar og teirra væl gøddu embætisfólk alla tíðina økja um sítt oyðsl av okkara skattapengum, fólksins ogn? Tað tykist ikki at koma teimum til hugs—ella so hava tey bara ongar skruplur um tað yvirhøvur—at alt hetta tey lova í eyst og vest má fíggjast og verður tikið burtur av súrt tjentum inntøkum hjá teimum produktivu í sjó- og fiskivinnuni.
text: #000005
text: Er nakar áhugi yvirhøvur millum okkara politikarar og embætisfólk at húsast meira ábyrgdarfult við okkara felags fæi og heldur royna at fáa meira fyri minni enn øvugt? Tað tykist bara ikki koma teimum til hugs at okkurt mark má vera fyri hvussu nógvar pengar tey kunnu taka frá okkum øðrum fyri at reka teirra groteskt uppbólgnaða yvirbygnað.
text: #000006
text: Uttan yvhøvur at bjóða teimum nakað afturfyri sum skulu gjalda fyri hetta, ætla tey also at tvinga sjófólkið at rinda fyri gylt vallyfti um niðursetta arbeiðsviku. Jamen, hví betala ikki politikarar og teirra embætisfólk sjálv fyri tílíkt tey borðreiða við—ella vilja tey sjálv kanska ikki niður í inntøku?
text: #000007
text: Nú ein dagin gramdu tey seg í Breddanum um sokallaðar serskattaskipanir, har onkur helt fyri at “tað at tú skattliga eggjar fólki at fara av landinum, tað er ikki rætt.” Tó ikki ein einasti spurningur um hví fólk kanska síggja seg noydd heldur enn “eggjað” til at fara av landinum at vinna sær til lívsins uppihald.
text: #000008
text: So kunnu politikarar og embætisfólk kalla tað eina “serskattaskipan” um tey vilja; men skal ikki tann framíhjá atgongd til okkara felags skattapengar sum politikarar og embætisfólk kanna sær—skal hon ikki roknast sum “serskattaskipan” ella tað sum verri er?
text: #000012
text: Politikarar og embætisfólk halda um ryggin hvør á øðrum tá um ræður at tryggja sær fyrimun av so høgum skattum sum møguligt. Tey eru inside’arar í skipanini og tryggja sær og sínum at sleppa fyrst framat hesum skattapengum og njóta gott av teimum, áðrenn nakað dryppar niður til tey fólk ið okkara skattapengar av røttum skuldu farið til. Hesi—einkjur, pensionistar, brekað, sjúk, avlamin og onnur, og so fótfólkið ið starvast innan tað almenna—hesi mugu fyri alt í verðini hava so lítið sum møguligt, skilst.
text: #000013